Образец № 4

**Проект!**

**ДОГОВОР**

**№ .................../.................. год.**

**ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ** „**Доставка на копирна хартия**” по Обособена позиция № 2 „Доставка на нерециклирана копирна хартия”за нуждите на Министерство на външните работи,сключен въз основа на Рамково споразумение № СПОР-427/26.10.2015 г.

Днес, ..................2016 год., в гр. София, между:

**МИНИСТЕРСТВО НА ВЪНШНИТЕ РАБОТИ,** с адрес: гр. София 1113, ул. "Александър Жендов" № 2, БУЛСТАТ 000695228, представлявано от Стоян Тодоров – главен секретар и Анжело Дренов – главен счетоводител, наричано по-долу **„ИНДИВИДУАЛЕН ВЪЗЛОЖИТЕЛ”**,от една страна, и

**………………………………………** със седалище и адрес на управление: …………………………………………………………………………………………………….., ЕИК ………………….., представлявано от …………………………………(посочва се качеството на лицето подписващо договора), наричано по-долу **„ИЗПЪЛНИТЕЛ”**, от друга страна,

и на основание проведена процедура по чл. 93б, ал.3 от ЗОП и чл.6 от Рамково споразумение № СПОР-427/26.10.2015 г., сключено между **ЦЕНТРАЛНИЯ ОРГАН ЗА ОБЩЕСТВЕНИ ПОРЪЧКИ (ЦООП)** и **ИЗПЪЛНИТЕЛЯ** наричано по-нататък „рамковото споразумение” се сключи настоящият договор.

Страните се споразумяха за следното:

**I. ПРЕДМЕТ И СРОК НА ДОГОВОРА**

Чл. 1. (1) **ИНДИВИДУАЛНИЯТ ВЪЗЛОЖИТЕЛ** възлага, а **ИЗПЪЛНИТЕЛЯТ** приема срещу възнаграждение да достави копирна хартия по Обособена позиция № 2 „Доставка на нерециклирана копирна хартия“ за нуждите на Министерство на външните работи, съгласно условията на този договор, техническата оферта на **ИЗПЪЛНИТЕЛЯ,** представена по процедурата за сключване на рамковото споразумение, ценовата оферта на **ИЗПЪЛНИТЕЛЯ** и количествено-стойностната сметка.

Представената техническа оферта по процедурата на рамковото споразумение, както и представените в мини-процедурата ценова оферта и количествено-стойностна сметка са неразделна част от настоящия договор - **Приложения № 1, № 2 и № 3**.

(2) Видовете копирна хартия съгласно ал. 1 ще бъдат наричани по-нататък „артикули” или „стоки”.

(3) Дейностите по този договор включват доставка на мястото по чл. 7, включително до посочените за тази цел помещения.

Чл. 2. Стоките предмет на доставка съгласно чл. 1, ал. 1 следва да отговарят на договорните условия и на изискванията съгласно документите посочени в чл. 1, ал. 1 - Приложения № 1 и 2 към договора, включително да съответстват на посочените в техническата оферта на **ИЗПЪЛНИТЕЛЯ** търговски марки и модели.

Чл. 3. Настоящият договор е със срок на изпълнение от датата на сключване на договора до 31.12.2017 г. или до изчерпване на бюджетните средства по чл.4, ал.1.

**II. ЦЕНА И УСЛОВИЯ НА ПЛАЩАНЕ**

Чл. 4. (1) Общата стойност на договора е в размер на …………………..лв. (словом:………………………………………………………………………….…….) без ДДС, съгласно Количествено-стойностната сметка – **/Приложение № 3/**, неразделна част от настоящия договор.

(2) Единичните цени за отделните артикули са посочени в Количествено-стойностната сметка на **ИЗПЪЛНИТЕЛЯ** **/Приложение № 3 към договора/**.

Чл. 5. **ИНДИВИДУАЛНИЯТ ВЪЗЛОЖИТЕЛ** си запазва правото да не заяви всички количества от артикулите по Приложение № 3.

Чл. 6. (1) **ИНДИВИДУАЛНИЯТ ВЪЗЛОЖИТЕЛ** заплаща стойността на доставените артикули по банкова сметка на **ИЗПЪЛНИТЕЛЯ**, както следва:

Банка: ……………………………..;

IBAN: ………………………..……..;

ВIС: …………………………..……..

(2) Плащането се извършва в срок до 15 работни дни след доставката срещу представяне на оригинална фактура и приемо-предавателен протокол (за МВнР от комисия, назначена със заповед на главния секретар) за установяване на вида на доставените артикули и тяхното количество, съгласно чл. 16.

**ІІІ. МЯСТО И СРОКОВЕ НА ДОСТАВКА**

Чл. 7. Артикулите, предмет на доставка по този договор се доставят до адресите и помещенията на **ИНДИВИДУАЛНИЯ ВЪЗЛОЖИТЕЛ**. Адресите и помещенията на **ИНДИВИДУАЛНИЯ ВЪЗЛОЖИТЕЛ** са както следва: Министерство на външните работи, ул. ”Александър Жендов” № 2, София 1113, етаж партер, стая № 141.

Чл. 8. В срока на действие на договора **ИНДИВИДУАЛНИЯТ ВЪЗЛОЖИТЕЛ** изпраща на **ИЗПЪЛНИТЕЛЯ** заявки за доставка на необходимите артикули. Срокът за доставка по този договор е до 2 работни дни от подаване на заявката.

**ІV. ПРАВА И ЗАДЪЛЖЕНИЯ НА ИНДИВИДУАЛНИЯ ВЪЗЛОЖИТЕЛ**

Чл. 9. **ИНДИВИДУАЛНИЯТ ВЪЗЛОЖИТЕЛ** има право:

1. да изисква от **ИЗПЪЛНИТЕЛЯ** да изпълни възложената доставка в срок, без отклонение от договореното и без недостатъци;

2. да изисква от **ИЗПЪЛНИТЕЛЯ** замяната на некачествената, непълна или дефектна доставка по реда и в сроковете, определени в този договор;

3. да изисква от **ИЗПЪЛНИТЕЛЯ** представянето на всички изискуеми документи съгласно договора;

4. да оказва текущ контрол при изпълнението на договора включващ проверки относно качеството на доставяните стоки, стадия на изпълнение на доставките и други, без да пречи на оперативната дейност на **ИЗПЪЛНИТЕЛЯ.**

Чл. 10. **ИНДИВИДУАЛНИЯТ ВЪЗЛОЖИТЕЛ** е длъжен:

1. да заплаща на **ИЗПЪЛНИТЕЛЯ** стойността на доставените му артикули по реда и при условията на настоящия договор;

2. да получи доставените му от **ИЗПЪЛНИТЕЛЯ** артикули по реда и при условията на настоящия договор.

3. да не възпрепятства **ИЗПЪЛНИТЕЛЯ** и да не нарушава оперативната му самостоятелност във връзка с изпълнението на договора.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 11. **ИЗПЪЛНИТЕЛЯТ** има право:

1. да получи стойността на доставените до **ИНДИВИДУАЛНИЯ ВЪЗЛОЖИТЕЛ** артикули по реда и при условията на настоящия договор.

2. да изисква от **ИНДИВИДУАЛНИЯ ВЪЗЛОЖИТЕЛ** информация и съдействие, необходими му за качественото извършване на доставките по чл. 1.

Чл. 12. **ИЗПЪЛНИТЕЛЯТ** се задължава:

1. да достави стока, която да съответства по количество, качество, описание, опаковка и маркировка на посоченото в рамковото споразумение и приложенията към него;

2. да осъществи доставката на мястото по чл. 7 като достави стоките до съответните помещения посочени от **ИНДИВИДУАЛНИЯ ВЪЗЛОЖИТЕЛ** в уговорения срок;

3. да организира транспортирането и разтоварването на доставката до мястото и помещенията по т. 2 за своя сметка;

4. да отстранява за своя сметка установените недостатъци и дефекти в процеса на изпълнението на договора в сроковете почл. 17.

5. да предостави достъп до документите, свързани с изпълнението на настоящия договор, на упълномощените представители на **ИНДИВИДУАЛНИЯ ВЪЗЛОЖИТЕЛ**, с цел осъществяване на контрол по изпълнението на дейностите по договора;

6. да не използва информация, станала му известна при изпълнение на задълженията му по настоящия договор с цел да облагодетелства себе си или трети лица;

Чл. 13. **ИЗПЪЛНИТЕЛЯТ** носи отговорност за точното и законосъобразното изпълнение на извършваните от него доставки по този договор.

**VІ. ГАРАНЦИЯ ЗА ИЗПЪЛНЕНИЕ НА ДОГОВОРА**

Чл. 14. (1) При подписване на договора **ИЗПЪЛНИТЕЛЯТ** предоставя гаранция за изпълнение в размер на ………………лв. (словом:……………………………….лева), представляваща 5 % (пет процента) от неговата обща стойност без ДДС.

(2) Гаранцията се представя под формата на парична сума, внесена по сметка на **ИНДИВИДУАЛНИЯ ВЪЗЛОЖИТЕЛ**, или под формата на банкова гаранция, като **ИЗПЪЛНИТЕЛЯТ** сам определя формата на гаранцията.

### (3) ИНДИВИДУАЛНИЯТ ВЪЗЛОЖИТЕЛ може да усвои гаранцията до максималния й размер при забава и/или виновно неизпълнение на договора.

(4) При точно и пълно изпълнение на договора гаранцията за изпълнение се освобождава в пълен размер в рамките на 30 (тридесет календарни) дни след изтичане на срока на договора или прекратяване на действието му, след уреждането на всички финансови претенции между страните.

(5) Гаранцията за изпълнение не се освобождава от **ИНДИВИДУАЛНИЯ ВЪЗЛОЖИТЕЛ**, ако в процеса на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд.

Чл. 15. (1) **ИНДИВИДУАЛНИЯТ ВЪЗЛОЖИТЕЛ** освобождава гаранцията, без да дължи лихви за периода, през който средствата законно са престояли при него.

(2) Обслужването на банковата гаранция за изпълнение, таксите и други плащания по нея, банковите преводи, комисионните, както и поддържането на банковата гаранция за изпълнение на целия период на действие на договора, са за сметка на **ИЗПЪЛНИТЕЛЯ**.

**VІІ. ПРЕДАВАНЕ И ПРИЕМАНЕ НА СТОКИТЕ**

Чл. 16. Предаването и приемането на стоките на мястото съгласно чл. 7 се извършва с приемо-предавателен протокол, подписани между **ИЗПЪЛНИТЕЛЯ** от една страна и **ИНДИВИДУАЛНИЯ ВЪЗЛОЖИТЕЛ** от друга (за МВнР от комисия, назначена със заповед на главния секретар).

Чл. 17 (1) Когато при приемането на стоките или при използването им, **ИНДИВИДУАЛНИЯТ ВЪЗЛОЖИТЕЛ** установи отклонение от договореното количество и качество, последният е длъжен в 3-дневен срок да уведоми **ИЗПЪЛНИТЕЛЯ** за установените несъответствия.

(2) След уведомлението по предходната алинея, **ИЗПЪЛНИТЕЛЯТ** е длъжен в 3-дневен срок да отстрани за своя сметка установените недостатъци, да достави недоставените количества или да подмени некачествените артикули.

(3) Всички разходи, свързани с подмяната, транспорта и други на некачествени или дефектни стоки са за сметка на **ИЗПЪЛНИТЕЛЯ**.

### VІІІ. ПРЕКРАТЯВАНЕ НА ДОГОВОРА

Чл. 18. Настоящият договор се прекратява:

1. по взаимно съгласие между **ИНДИВИДУАЛНИЯ ВЪЗЛОЖИТЕЛ** и **ИЗПЪЛНИТЕЛЯ**, изразено в писмен вид.

2. с окончателното му изпълнение след изтичане на срока по чл. 3.

3. с прекратяване на рамковото споразумение, въз основа на което този договор е сключен.

Чл. 19. **ИНДИВИДУАЛНИЯТ ВЪЗЛОЖИТЕЛ** може да развали договора едностранно, при виновно неизпълнение или системно лошо изпълнение на задълженията по договора от **ИЗПЪЛНИТЕЛЯ**. В този случай **ИНДИВИДУАЛНИЯТ ВЪЗЛОЖИТЕЛ** може да усвои гаранцията за изпълнение до максималния й размер.

Чл. 20. **ИНДИВИДУАЛНИЯТ ВЪЗЛОЖИТЕЛ** може да прекрати договора едностранно, без предизвестие, в случай, че **ИЗПЪЛНИТЕЛЯТ** по каквато и да е причина бъде лишен от правото да упражнява дейността си съгласно законодателството на държавата, в която е извършено нарушението.

Чл. 21. **ИНДИВИДУАЛНИЯТ ВЪЗЛОЖИТЕЛ** може да прекрати договора, когато са настъпили съществени промени на обстоятелствата, извън правомощията на **ИНДИВИДУАЛНИЯ** **ВЪЗЛОЖИТЕЛ**, които той не е могъл да предвиди или предотврати - с писмено уведомление, веднага след настъпване на обстоятелствата.

**ІХ. САНКЦИИ**

Чл. 22. Ако **ИЗПЪЛНИТЕЛЯТ** не изпълни възложената доставка или част от нея, или изискванията за нея съгласно договора в установения по договора срок, същият дължи на **ИНДИВИДУАЛНИЯ ВЪЗЛОЖИТЕЛ** неустойка в размер на 0,15 % (нула цяло и петнадесет на сто) от стойността на дължимата доставка без ДДС за всеки просрочен ден до деня на изпълнението включително, но не повече от 10 % (десет процента) от стойността на договора.

Чл. 23. При забава в плащането **ИНДИВИДУАЛНИЯТ ВЪЗЛОЖИТЕЛ** дължи неустойка в размер на 0,02 % (нула цяло нула две на сто) от дължимата сума за всеки ден закъснение, но не повече от 1 % (един процент) от стойността на договора без ДДС.

Чл. 24. Страната, която е понесла вреди от неизпълнението може да търси обезщетение и за по-големи вреди.

Чл. 25. При прекратяване на договора по чл. 18. **ИНДИВИДУАЛНИЯТ ВЪЗЛОЖИТЕЛ** не дължи неустойки, лихви и пропуснати ползи на **ИЗПЪЛНИТЕЛЯ**.

**X. ДРУГИ УСЛОВИЯ**

Чл. 26. По отношение на неизпълнение, дължащо се на непреодолима сила или на непредвидени обстоятелства се прилагат разпоредбите на чл. 306 от Търговския закон и чл. 43, ал. 2, т. 1 от Закона за обществените поръчки.

Чл. 27. Уведомленията между страните се извършват в писмена форма - чрез писмо, факс или по електронен път на български език.

Чл. 28. При промяна на посочените данни за контакт, съответната страна е длъжна да уведоми останалите страни в писмен вид в седемдневен срок от настъпване на промяната.

Чл. 29. Страните ще решават споровете, възникнали при или по повод изпълнението на договора или свързани с неговото тълкуване, недействителност, неизпълнение или прекратяване, по взаимно съгласие и с допълнителни споразумения, а при непостигане на съгласие спорът ще бъде отнасян за решаване пред компетентния съд на територията на Република България по реда на Гражданския процесуален кодекс.

Чл. 30. За неуредените в настоящия договор въпроси се прилагат разпоредбите на рамковото споразумение. За останалите неуредени въпроси се прилагат разпоредбите на действащото българско законодателство.

Чл. 31. Настоящият договор се подписа в два еднообразни екземпляра – един за **ИНДИВИДУАЛНИЯ ВЪЗЛОЖИТЕЛ** и един за **ИЗПЪЛНИТЕЛЯ**.

Чл. 32. Адресите за уведомления на страните и лицата за контакт са, както следва:

1. Лица за контакт от страна на **ИНДИВИДУАЛНИЯ ВЪЗЛОЖИТЕЛ**:

* Кристина Танева, главен специалист в отдел „МТТО”, дирекция „УС и МТО”,

тел. 02/9482767, ел.поща: [Kristina.DIMITROVA@mfa.bg](mailto:Kristina.DIMITROVA@mfa.bg), факс 02/8704438, адрес: гр.София 1113, ул. ”Александър Жендов” № 2;

* Валентин Крумов, главен специалист в отдел „МТТО”, дирекция „УС и МТО”,

тел. 02/9482418, адрес: гр. София 1113, ул. ”Александър Жендов” № 2

1. Лица за контакт от страна на **ИЗПЪЛНИТЕЛЯ**:

* ………………………………………………………………………………………….;
* …………………………………………………………………………………………..

Чл. 33. (1) Неразделна част от настоящия договор са следните приложения:

1. Техническа оферта на **ИЗПЪЛНИТЕЛЯ**, представена по процедурата за сключване на рамковото споразумение и разясненията по тази техническа оферта **/Приложение № 1/**;

2. Ценова оферта на **ИЗПЪЛНИТЕЛЯ** **/Приложение № 2/**;

3. Количествено-стойностна сметка **/Приложение № 3/**.

|  |  |
| --- | --- |
| **ИНДИВИДУАЛEН ВЪЗЛОЖИТЕЛ:**  **ИМЕ: Стоян Тодоров**  **ДЛЪЖНОСТ:** **Главен секретар**  **ПОДПИС:** .....................................................  **ИМЕ: Анжело Дренов**  **ДЛЪЖНОСТ:** **Главен счетоводител**  **ПОДПИС:** ..................................................... | **ИЗПЪЛНИТЕЛ:**  **ИМЕ: …………………..**  **ДЛЪЖНОСТ:** ………….  **ПОДПИС:** ...................................................... |